Ο **Νταβίδ Φουστέρ Τορρίχος** (*David Fuster Torrijos*, 3 Φεβρουαρίου 1982) είναι Ισπανός ποδοσφαιριστής, ο οποίος αγωνιζόταν ως μεσοεπιθετικός. Κατά τη διάρκεια της παρουσίας του στον Ολυμπιακό κατέκτησε έξι πρωταθλήματα και τρία κύπελλα. Από το 2016 μέχρι το 2017, αγωνίστηκε στην ισπανική Χετάφε. Αποσύρθηκε από την ενεργό δράση και πλέον αποτελεί μέλος του προπονητικού τιμ της Βιγιαρρεάλ ΚΦ.

Καριέρα
-------

### Ξεκίνημα και Βιγιαρεάλ

Ξεκίνησε την καριέρα του το 2002 με την ομάδα UD Oliva. Πήρε μεταγραφή στη Βιγιαρρεάλ ΚΦ το 2004, (αγωνίστηκε -σχεδόν- αποκλειστικά για τις ρεζέρβες) και οδήγησε την ομάδα στην τρίτη εθνική της Ισπανίας το 2006/2007. 

Την περίοδο 2008-09 πωλήθηκε στην Έλτσε, που αγωνιζόταν στη δεύτερη κατηγορία της Ισπανίας. Πραγματοποιώντας πολύ καλή χρονιά στην Έλτσε, της οποίας ήταν πρώτος σκόρερ, και κέρδισε το ενδιαφέρον της Βιγιαρρεάλ ΚΦ που τον απέκτησε ξανά.

### Ολυμπιακός

Μετά από ένα χρόνο παραμονής στη Βιγιαρεάλ, τον Αύγουστο του 2010 αποκτήθηκε από τον Ολυμπιακό.

Πραγματοποίησε πολύ καλή πρώτη χρονιά, πετυχαίνοντας 12 γκολ, επίδοση, που τον ανέβασε στην τρίτη θέση του πίνακα των σκόρερ.. Συνέχισε το ίδιο καλά και την επόμενη χρονιά, έχοντας πολύτιμη συνεισφορά σε εγχώριες και ευρωπαϊκές διοργανώσεις. Στις Ευρωπαϊκές διοργανώσεις αναδείχθηκε πρώτος σκόρερ της ομάδας του.

Μετά την επιτυχημένη του σεζόν 2014-15, όπου με τον Ολυμπιακό κατέκτησε το νταμπλ, παράλληλα επέκτεινε το συμβόλαιό του για 2 έτη ακόμα.

Τελικά η διοίκηση του Ολυμπιακού αποφάσισε να μην ανανεώσει το συμβόλαιό του μετά τη λήξη του, το καλοκαίρι του 2016, πράγμα που δημιούργησε άμεσα έντονες αρνητικές αντιδράσεις από τους φίλαθλους της ομάδας, οι οποίοι συνεχώς έδειχναν τη συμπάθεια τους απέναντι στον Φουστέρ, που πάντα εξέφραζε την αγάπη του για αυτόν τον σύλλογο και έδινε την ψυχή του εντός του γηπέδου. 

### Χετάφε

Ο Φουστέρ επέστρεψε στην Ισπανία το καλοκαίρι του 2016, υπογράφοντας ως ελεύθερος στην Χετάφε ΚΦ. Φοράει την φανέλα με τον αριθμό 14.

Διακρίσεις
----------

**Ολυμπιακός**
* 6 Πρωταθλήματα Ελλάδας: 2011, 2012, 2013,2014, 2015, 2016
* 3 Κύπελλα Ελλάδας: 2012, 2013, 2015

Στατιστικά Συλλόγων
-------------------

| Σύλλογος | Σεζόν | Πρωτάθλημα | Κύπελλο | Ευρωπαϊκά | Συνολικά |
| --- | --- | --- | --- | --- | --- |
| Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Έλτσε | 2008-09 | 36 | 13 | – | – | – | – | 36 | 13 |
| Total | 36 | 13 | – | – | – | – | 36 | 13 |
| Βιγιαρεάλ | 2009-10 | 22 | 3 | 2 | 0 | 4 | 0 | 28 | 3 |
| Συνολικά | 22 | 3 | 2 | 0 | 4 | 0 | 28 | 3 |
| Ολυμπιακός | 2010–11 | 29 | 13 | 2 | 0 | – | – | 31 | 13 |
| 2011-12 | 20 | 4 | 6 | 2 | 8 | 4 | 34 | 10 |
| 2012–13 | 18 | 3 | 6 | 3 | 6 | 0 | 30 | 6 |
| 2013–14 | 20 | 4 | 3 | 1 | 7 | 0 | 30 | 5 |
| Συνολικά | 91 | 27 | 18 | 6 | 21 | 4 | 126 | 34 |
| Συνολικά Καριέρας | 145 | 40 | 20 | 6 | 25 | 4 | 190 | 50 |

\*Τελευταία ενημέρωση 19 Μαρτίου 2014

Προσωπική Ζωή
-------------

Ο Νταβίδ Φουστέρ είναι παντρεμένος, με δύο παιδιά.

Ο Νταβίδ Φουστέρ είναι ιδιαίτερα συμπαθής στη γενέτειρά του, για τα ποδοσφαιρικά του επιτεύγματα. Μάλιστα, το καλοκαίρι του 2014, παρευρέθηκε σε ακαδημία της Όλιβα, σε ένα τουρνούα, μαζί με άλλες σπουδαίες προσωπικότητες του χώρου.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  David Fuster anuncia su regreso al Villarreal (David Fuster announces return to Villarreal); La Verdad, 12 June 2009
2. ↑  Villarreal midfielder Fuster joins Olympiakos Αρχειοθετήθηκε 2012-10-23 στο Wayback Machine.; ESPN Soccernet, 23 August 2010
3. ↑  newsbomb.gr Το πανόραμα της 30ης αγωνιστικής
4. ↑  express.gr[*νεκρός σύνδεσμος*] Ποδόσφαιρο-Σούπερ Λίγκα (30ή ημέρα)-Πίνακας σκόρερ
5. ↑  onsports.gr Νέα συμβόλαια για Χολέμπας-Φουστέρ
6. ↑  contra.gr Φουστέρ knows…
7. ↑  «Fuster and Chori to renew with Olympiacos». SDNA. 3 Μαρτίου 2015. Αρχειοθετήθηκε από το πρωτότυπο στις 25 Μαΐου 2015. Ανακτήθηκε στις 16 Μαΐου 2015.
8. ↑  «Fuster set to commit future to Olympiakos». SDNA. 16 Μαρτίου 2015. Αρχειοθετήθηκε από το πρωτότυπο στις 25 Μαΐου 2015. Ανακτήθηκε στις 16 Μαΐου 2015.
9. ↑  Contra (29 Μαΐου 2015). «Πατέρας για δεύτερη φορά ο Φουστέρ». Ανακτήθηκε στις 30 Μαΐου 2015.
10. ↑  ««Το καμάρι της Ολίβα»». *gayros.gr*. 15 Ιανουαρίου 2014. Αρχειοθετήθηκε από το πρωτότυπο στις 4 Μαρτίου 2016.

Εξωτερικοί σύνδεσμοι
--------------------

* Νταβίδ Φουστέρ, Ο Νταβίδ Φουστέρ στην επίσημη ιστοσελίδα του Ολυμπιακού
* sportculture.gr Ο MVP Φουστέρ!
* Ελευθεροτυπία Νταβίδ Φουστέρ
* Στατιστικά σεζόν 2010-11 Αρχειοθετήθηκε 2012-01-29 στο Wayback Machine.
* Στατιστικά σεζόν 2011-12 Αρχειοθετήθηκε 2012-03-06 στο Wayback Machine.
* Campus David Fuster